 
ԱՄՓՈՓԱԹԵՐԹ
 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՖԻԼՄԻ ԱՌԱՆՁԻՆ ԿԱՏԵԳՈՐԻԱՆԵՐԻ ՊԵՏԱԿԱՆ ՖԻՆԱՆՍԱՎՈՐՄԱՆ ՄԱՍՆԱԲԱԺԻՆՆԵՐԸ ԵՎ ՍԱՀՄԱՆԱՉԱՓԵՐԸ ՀԱՍՏԱՏԵԼՈՒ ՄԱՍԻՆ
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1. ՀՀ ֆինանսների նախարարություն
	07.07.2026 թ.

	
	N 01/34-3/18409-2026

	   Նկատի ունենալով, որ «Մեղրին՝ 2026թ. ԱՊՀ մշակութային մայրաքաղաք» միջոցառման կազմակերպման և Ֆրանկֆուրտի գրքի միջազգային ցուցահանդեսին մասնակցության ապահովման նպատակով ՀՀ 2026թ. պետական բյուջեով նախատեսված են համապատասխանաբար, 105.0 և 18.7 մլն դրամ՝ համաձայն ԿԳՄՍ նախարարության կողմից ներկայացված բյուջետային հայտի, առաջարկում ենք նշված միջոցառումների ծախսերն իրականացնել ՀՀ պետական բյուջեով այդ նպատակով նախատեսված հատկացումների շրջանակներում:

	
	Չի ընդունվել:
ՀՀ 2026 թվականի պետական բյուջեով նախատեսված հատկացումները հաշվարկվել են նախնական գնահատականների հիման վրա։ Միջոցառումների կազմակերպման ընթացքում հստակեցված աշխատանքների ծավալների և ծառայությունների փաստացի արժեքների հաշվառմամբ պարզվել է, որ նախատեսված միջոցները բավարար չեն միջոցառումների լիարժեք իրականացման համար։

	     Ինչ վերաբերում է Կաննի միջազգային կինոփառատոնի «Քննադատների շաբաթ» (La Semaine de la Critique) պաշտոնական հարթակի շրջանակում «Next Step Studio» միջազգային արտադրական և զարգացման ծրագրին մասնակցությանը և «Հայ կինոյի զարգացման համաժողով 2026» ծրագրի իրականացմանը, ապա հարկ է նշել, որ Նախագծով առաջարկվող ծախսերը չեն ներկայացվել 2026 թվականի բյուջետային հայտով, չեն քննարկվել բյուջետային գործընթացի շրջանակներում և չեն ներառվել բյուջեի առաջնահերթությունների N 6 հավելվածում: Հետևաբար, ներկայացված ծախսերը չեն կարող որակվել որպես առաջնահերթ ծախսեր: 

	
	Չի ընդունվել:
Նշված միջոցառումների իրականացումն ուղղված է Հայաստանի Հանրապետության միջազգային մշակութային ներկայացվածության ընդլայնմանը, կինոոլորտում միջազգային համագործակցության զարգացմանը և ազգային կինոարտադրության խթանմանը։ Ծրագրերի իրականացման հնարավորությունը ձևավորվել է բյուջետային հայտի ներկայացումից հետո՝ միջազգային գործընկերներից ստացված հրավերների և համագործակցության առաջարկների արդյունքում, ուստի համապատասխան ծախսերը հնարավոր չէր ներառել 2026 թվականի բյուջետային հայտում։

	Նախագծով ներկայացված նվազեցումները հնարավոր չէ կատարել, Նախագծում ներառված ծախսային միջոցառումների՝ պայմանագրային պարտավորություններով ծանրաբեռնվածության և համապատասխան կարգադրիչի կողմից պակասեցումները չկատարելու պատճառով,

	
	Ընդունվել է:
Կատարվել են համապատասխան ճշգրտումներ:

	Ներկայացված չէ Նախագծին կից նախահաշիվներում ներառված ծախսերի գնագոյացման վերաբերյալ տեղեկատվությունը
	
	Ընդունվել Է ի գիտություն:
Նախագծին կից նախահաշիվներում ներառված ծախսերի արժեքները ձևավորվել են նախնական շուկայական ուսումնասիրությունների, համադրելի միջոցառումների փորձի և կազմակերպիչների կողմից ներկայացված առաջարկների հիման վրա։

	Նախագծի NN 4-5 հավելվածներում 1056 ծրագրի «11001 Կինոնկարների արտադրություն միջոցառման գծով սահմանված արդյունքային չափորոշիչներն անհրաժեշտ է համապատասխանեցնել ՀՀ ՖՆ 23.06.2017թ. N 311-Ա հրամանի պահանջներին, համաձայն որի՝ արդյունքային չափորոշիչները դրանք ծառայությունների գծով ոչ ֆինանսական ցուցանիշներն են, որոնք ներառում են տրամադրվող ծառայությունների կամ ապրանքների քանակը, ծավալը, ծածկույթը, որակը, ժամկետները: 
	
	Ընդունվել է:
[bookmark: _GoBack]Լրացումը ներառվել է նոր՝ N 6 Հավելվածով:



